Ayent
Ayent (fp. [ɛ̃n aɛ̃]) isch en Munizipaalgmei im Bizirk Ering im Kanton Wallis, Schwiz.

Geografii 
Zer Gmei Ayent gcheerunt di Deerfer Botyre, Luc, Saxonne, La Place, Blignou, Fortunau, Saint-Romain, Signèse, Villa, Argnou und Anzère.

Di Gmei gcheert als einzigi Gmei vaner rächt Sita vam Rhonetaal zum Bizirk Ering, wa suschter nummu Gmeinde süüdlich vam Rottu im Eringertaal derzüe gcheerunt.

Im Noordu geit ds Gmeigibiet bis uf ds Wildhooru emüf. Im Taal vaner Lienne isch dr See Lac de Tseuzier; das isch en Stausee, wa sit 1956 ds Wasser fer ds Chraftwäärch bi Saint-Léonard sammlut. Üser Lienne löift sit Jaarhunnertu Wasser in d Süona va Ayent, in d Süona va Sitte und ini Bisse de Clavoz zum Biwässru vanu Fäälder und Räbbäärga. Dur ds Taal vaner Lienne fiert der Füesswäg zum Rawilpass.

D Naachpürgmeinde va Ayent sind di Bäärner Gmeinde Lengg und Lauenu und d Walliser Gmeinde Icogne, Saint-Léonard, Sitte, Grimisuat, Arbaz und Savièse.

Gschicht 
Ayent isch zum eerschtu Mal im Jaar 1052 als Agent (1250 als Argenta) erwäänts cho.

Iwoner 
Quälla: Bundesamt fer Statistik 2005

Dr Üsländeraateil isch 2010 bi 10,9 % glägu.

Religioo 
86,4 % vanu Iwoner sind im Jaar 2000 römisch-katholisch gsi, 4,9 % evangelisch-reformiert.

Politik 
Dr Gmeipresidänt va Ayent isch dr Marco Aymon (Stand Oktoober 2017).

Spraach und Dialäkt 
Bi dr Volchszellig 2000 heint vanu 3001 Iwoner 93,6 % Französisch als Höiptspraach agigä, 2,8 % Titsch, 0,5 % Italienisch und 3,1 % annri Spraache.

Dr tradizionell Dialäkt va Ayent gcheert zum Frankoprovenzalischu.

Architektuur 
 di Kapälla vaner Maria Magdalena z Argnou
 di Martinskapälla z Botyre
 d Chircha vam Heiligu Roman z Saint-Romain

Turismus 
Ufer Alpa Anzère isch es groossus Feeriudoorf für du Wintersport entstannu.

Lit 
 Christian Constantin (* 1957), Unnernämer, Architekt, Sportfunkzionäär

Weblink 

 Website vo dr Gmeind Ayent

Füessnoote 

Ort (Kanton Wallis)